राजस्थान : भंवरी देवी अपहरण की जांच सीबीआई को सौंपी  
एक सितंबर से ही जोधपुर से लापता भंवरी देवी के परिवार ने राजस्थान के मंत्री महिपाल मदेरणा पर अपहरण का आरोप लगाया है।
राजस्थान में सुर्खियों में छाए भंवरी देवी अपहरण कांड की जांच सीबीआई को सौंप दी गई है। एक सितंबर से ही जोधपुर से लापता भंवरी देवी के परिवार ने राजस्थान के मंत्री महिपाल मदेरणा पर अपहरण का आरोप लगाया है।  भंवरी देवी के पति ने अपनी पत्नी की हत्या की भी आशंका जताई है। ऐसी चर्चा है कि भंवरी देवी के मंत्री महिपाल के साथ संबंध थे और वो इसकी एक सीडी बनाकर मंत्री को ब्लैकमेल कर रही थी। बुधवार को ऐसी अफवाह भी फैली की भंवरी देवी का शव ओरई के झांसी इलाके में मिला है लेकिन बाद में ये खबर झूठी निकली।